ຫວຽດນາມ - ກຳປູເຈຍ ເພີ່ມທະວີການຮ່ວມມືໃນຂົງເຂດສືບລາຊະການລັບເພື່ອສັນຕິພາບ, ສະຖຽນລະພາບ
25 ມິຖຸນາ 2014 - 11:43:21
ພົນຕີ ລິວດຶກຮຸຍ ແລະ ພົນເອກ Chea Tara
(ພາບ: vietnamplus.vn)
(vovworld) – ໃນລະຫວ່າງວັນທີ 23 – 25/06, ຄະນະຜູ້ແທນກົມໃຫຍ່ສືບລາຊະການລັບ, ກະຊວງປ້ອງກັນປະເທດຫວຽດນາມ ໂດຍພົນຕີ ລິວດຶກຮຸຍ, ຫົວໜ້າກົມນຳໜ້າໄດ້ໄປຢ້ຽມຢາມ ແລະ ເຮັດວຽກຢູ່ກຳປູເຈຍ. ຕອນເຊົ້າວັນທີ 24/06, ຄະນະພະນັກງານກົມໃຫຍ່ສືບລາຊະການລັບ, ກະຊວງປ້ອງກັນປະເທດຫວຽດນາມ ໄດ້ມີການເຮັດວຽກກັບຜູ້ແທນກົມຄົ້ນຄວ້າສືບລາຊະການລັບກອງທັບແຫ່ງລາຊະອານາຈັກກຳປູເຈຍ ໂດຍພົນເອກ Chea Tara, ຫົວໜ້າກົມຄົ້ນຄວ້າສືບລາຊະການລັບກອງທັບກຳປູເຈຍ ນຳໜ້າ. ທີ່ການເຮັດວຽກ, ພົນເອກ Chea Tara ແລະ ພົນຕີ ລິວດຶກຮຸຍ ໄດ້ຖືວ່າ ການຢ້ຽມຢາມ ແລະ ເຮັດວຽກຢູ່ກຳປູເຈຍ ຂອງຄະນະຜູ້ແທນພະນັກງານກົມໃຫຍ່ສືບລາຊະການລັບ, ກະຊວງປ້ອງກັນປະເທດຫວຽດນາມ ໄດ້ສ່ອງແສງໃຫ້ເຫັນສາຍພົວພັນອັນດີງາມທີ່ເປັນມູນເຊື້ອມາແຕ່ດົນນານລະຫວ່າງລັດຖະບານ ແລະ ປະຊາຊົນ 2 ປະເທດ. 2 ຝ່າຍໄດ້ເຫັນດີເພີ່ມທະວີການເຄື່ອນໄຫວຮ່ວມມື, ແລກປ່ຽນຂໍ້ມູນລະຫວ່າງ 2 ຂະແໜງສືບລາຊະການລັບຂອງ 2 ປະເທດ ບົນຫຼັກການຮັບໃຊ້ຈຸດໝາຍປົກປັກຮັກສາພື້ນຖານປ້ອງກັນຊາດ ເພື່ອສັນຕິພາບ, ສະຖຽນລະພາບຂອງແຕ່ລະປະເທດ; ບໍ່ເລັ່ງໃສ່ປະເທດທີ 3; ບໍ່ແຊກແຊງເຂົ້າວຽກງານພາຍໃນຂອງກັນ.